Rīgas valstspilsētas pašvaldības Pilsētas attīstības departaments

Dzirnavu iela 140, Rīga, LV-1050, tālrunis 67105800, e‑pasts: pad@riga.lv

ZiŅojums

Rīgā

|  |  |  |
| --- | --- | --- |
| 14.11.2024. |  | Nr. DA-24-61-zi |

|  |
| --- |
| Rīgas valstspilsētas pašvaldības Pilsētas attīstības departamentspad@riga.lv |

|  |
| --- |
| Par publiskās apspriešanas procedūru koku ciršanai Lāčplēša ielā 76D |

*Informācija par publisko apspriešanu:*

**Zemesgabala īpašnieks -** Rīgas valstspilsētas pašvaldība

**Koku ciršanas ierosinātājs –** SIA "Riga Properties 3", reģistrācijas Nr. 50203199551

Publiskās apspriešanas norises laiks: **29.10.2024. līdz 11.11.2024.**

***Publiskā apspriešana rīkota, pamatojoties uz Rīgas valstspilsētas pašvaldības*** ***Pilsētas attīstības departamenta*** ***25.10.2024. lēmumu (reģ. Nr.*** ***DA-24-29434-nd)***

**Koku ciršanas mērķis:** Saistībā ar plānoto būvniecību Rīgā, Lāčplēša ielā 76D (kadastra apzīmējums 0100 031 0143, kadastra numurs 0100 031 0037).

*Plānoto cērtamo koku apraksts zemesgabalā ar kadastra apzīmējumu* ***0100 031 0143.***

|  |  |  |  |  |
| --- | --- | --- | --- | --- |
| **N.****p.k.** | **Koka suga** | **Koka****diametrs, cm** | **Koku****skaits** | **Koka****dekoratīvā vērtība** |
| *1.* | *Bērzs* | ø 37 cm | *1* | *Vidēji vērtīgs* |

*Plānoto cērtamo koku apraksts zemesgabalā ar kadastra apzīmējumu* ***0100 031 9003.***

|  |  |  |  |  |
| --- | --- | --- | --- | --- |
| **N.****p.k.** | **Koka suga** | **Koka****diametrs, cm** | **Koku****skaits** | **Koka****dekoratīvā vērtība** |
| *1.* | *Liepa* | ø 36 cm | *1* | *vērtīgā* |

*Publiskās apspriešanas rezultātu apkopojums*

|  |  |  |
| --- | --- | --- |
| **1**. | **Saņemtas aptaujas lapas/iesniegumi/vēstules** | ***Skaits kopā 9*** |
|  | 1.1.aptaujas lapas | **9** |
|  | 1.2.iesniegumi | **-** |
| **2.** | **Iesniegtie viedokļi par koka/-u ciršanas ieceri :** | 9 |
|  | Atbalsta:* cērtot kokus un veicot būvniecību šajā lielajā laukumā tas tikai veicinās plašākas teritorijas sakopšanu;
* bez viedokļa izklāsta.
 | 211 |
|  | Daļēji atbalsta – bez viedokļa izklāsta. | 1 |
|  | Noraida:* koki ir dabiski gaisa attīrītāji, kas samazina CO koncentrāciju un absorbē putekļus un citas piesārņojošās vielas. Lāčplēša ielas apkaime ir viena no Rīgas aktīvākajām ielām, kur satiksmes intensitāte rada būtisku gaisa piesārņojumu. Šajā kontekstā ikviens zaļās zonas elements ir būtisks, lai saglabātu veselīgu gaisa kvalitāti un sniegtu patvērumu no pilsētas trokšņa un putekļiem. Tā vietā, lai cirstu kokus Lāčplēša ielā 76D, ierosinu izvērtēt alternatīvus risinājumus būvniecībai, kas ļautu saglabāt kokus un vienlaikus realizēt būvniecības ieceri. Šajā teritorijā iespējams pielāgot ēkas plānojumu vai izvēlēties alternatīvu apbūves konfigurāciju, kas neapdraudētu šos divus kokus. Lai nodrošinātu ilgtspējīgu un sabiedrības interesēm atbilstošu risinājumu, aicinu izvērtēt šo situāciju, ņemot vērā koku vērtību pilsētvidē un sabiedrības interesi par pilsētas zaļās zonas saglabāšanu;
* ņemot vērā šajā adresē esošo plašo pļavas teritoriju, uzskatu, ka minēto projektu iespējams pārplānot tā, lai nebūtu izcērtami koki. Būtu jārēķinās ar vides nosacījumiem un jāpielāgo pilsētplānošanas iniciatīvas esošajai dabas ainavai. Vēršu uzmanību, ka pļava jau šobrīd tiek asfaltēta, iznīcinot šajā teritorijā esošo dabisko pļavu un neveicot konsultācijas ar blakus esošo māju iedzīvotājiem. Vēršu uzmanību uz to, ka 36 cm norādītie koki ir auguši šajā teritorijā jau vairākas desmitgades un kalpo par nozīmīgu resursu gaisa kvalitātei blakus noslogotajai Lāčplēša ielas satiksmei. Ierosinu šajā teritorijā izveidot sabiedrībai pieejamu atpūtas parku ar bērnu laukumiem un suņiem atvēlētu laukumu. Ierosinu šo teritoriju apsaimniekot, iesaistot ainavu arhitektus, saglabājot tajā Rīgas zaļās oāzes statusu un izveidojot harmonisku sakārtotu vidi ar blakus esošo mākslas centru "Zuzeum". Parks varētu kalpot arī kā publiski atvērta mākslas un kultūras pasākumu vieta partnerībā ar "Zuzeum" u.c. kultūras organizācijām;
* koki ir vērtība un to mūžs ir garāks nekā cilvēkam. Šie konkrētie koki nevienu neapdraud, tāpēc, veicot būvniecību, tie jāsaglabā;
* Bez viedokļa izklāsta.
 | 61113 |
|  | Cits viedoklis | - |
| **3.** | **Izteiktie viedokļi par koku ciršanas ieceres realizācijas ietekmi uz apkārtējo māju vides ainavisko un ekoloģisko vērtību** | **9** |
|  | Pozitīvi ietekmēs:* Rīgas lielākā suņu tualete beidzot tiks sakopta;
* bez viedokļa izklāsta.
 | 312 |
|  | Negatīvi ietekmēs:- biroju ēka tikai negatīvi var ietekmēt vides kultūrvēsturisko, ainavisko un ekoloģisko vērtību;- sabojās gaisa kvalitāti;- Lāčplēša iela atrodas Rīgas vēsturiskā centra aizsardzības zonā, kur ainava un vēsturiskā vide ir pilsētas vērtība, ko nepieciešams saglabāt. Koki piešķir estētisku un kultūras vērtību šai videi, nodrošinot vēsturiskā centra harmonisku līdzsvaru starp apbūvi un dabas elementiem. Tā vietā, lai upurētu kokus ēkas celtniecībai, būtu nepieciešams izvērtēt alternatīvas būvniecības iespējas, kas neietekmētu vēsturiskā centra zaļo ainavu. Klimata pārmaiņu apstākļos pilsētu koki spēlē nozīmīgu lomu, regulējot mikroklimatu, nodrošinot ēnu un samazinot temperatūras svārstības, kas īpaši aktuāli kļūst vasaras sezonā. Tādējādi koki ne tikai uzlabo apkārtējo vidi, bet arī palīdz ekonomiski, samazinot vajadzību pēc papildus resursiem, piemēram, gaisa kondicionēšanas;- koki ir būtisks resurss ekoloģijas vides veidošanai pilsētā un 36 cm koks ir ilggadēji veidojies dabas resurss, kura iznīcināšana ir nepamatota nepamatotu ekonomisko ambīciju kontekstā;- jebkurš koks ir vērtība, tā ir dzīva būtne, dabas dots skaistums. Koks, kam izdevies izaugt pilsētā, ir sargājams. Koki būtu jāapseko, lai tos vajadzības gadījumā nostiprinātu, nevis nozāģētu. Šobrīd jau ir pārāk daudz bezjēdzīgi likvidētu zonu;- bez viedokļa izklāsta. | 6111111 |
|  | Neietekmēs | - |
|  | Cits viedoklis | - |
| **4.** | **Atsauksmes, kas iesniegtas pēc izsludinātās publiskās apspriešanas termiņa beigām** | - |

|  |  |
| --- | --- |
| Rīgas valstspilsētas pašvaldības Pilsētas attīstības departamenta Pilsētvides dizaina un inženierbūvju pārvaldes Koku novērtēšanas nodaļas vadītājs  | V.Freimanis |

|  |
| --- |
| Veide 67105819   |